laion/Wikipedia-Exotic huggingface dataset:
ועדת האנרגיה ומשאבי הטבע של הסנאט של ארצות הברית

ועדת האנרגיה ומשאבי הטבע של הסנאט של ארצות הברית (באנגלית: United States Senate Committee on Energy and Natural Resources) היא ועדה קבועה בסנאט של ארצות הברית. הוועדה, המונה עשרים ושניים סנאטורים, מפקחת על עניינים וסוגיות בתחומי האנרגיה, מדיניות טריטוריאלית, ענייני ילידים הוואיים, אדמות ציבוריות, מדיניות אנרגיה גרעינית וכן פיקוח על מחלקת האנרגיה של ארצות הברית. בראשות הוועדה יושב מאז 2021 הסנאטור ג'ו מנצ'ין מווירג'יניה המערבית, והחבר הבכיר בוועדה הוא ג'ון באראסו מוויומינג. שורשיה של ועדת האנרגיה ומשאבי הטבע ראשיתם באחת הוועדות הקבועות הראשונות שהתכנסו בסנאט האמריקאי — ועדת האדמות הציבוריות. אף על פי שהכרונולוגיה של הוועדה משקפת רצף של שינויי שמות, סמכות השיפוט של הוועדה המקורית לענייני אדמות ציבוריות קיימת ברציפות כבר למעלה מ-170 שנה. במהלך מאה השנים הראשונות מבנה הוועדה השתנה מעט מאוד, אך תחום שיפוטה התרחב בהתמדה עם התרחבות האומה האמריקאית מערבה והבעיות שנוצרו כתוצאה מהתרחבות המדינה מבחינה גאוגרפית. הבעיות הרבות שנבעו מיישוב הגבול המערבי של ארצות הברית הובילו את הקבינט של ארצות הברית ליצור את מחלקת הפנים ב-1849 כאחראית על אדמות ומשאבי הטבע העצומים בבעלות הפדרלית. בשלוש השנים קודם לכן, ארצות הברית הגדילה את שטחה הגאוגרפי בלמעלה משלוש מיליון מיל רבוע והגיעה כמעט לגודלה הנוכחי בין קנדה למקסיקו. הפיקוח על החקיקות הנוגעות לתפקידי המחלקה החדשה נמצא תחת תחום השיפוט של הוועדה. הממשלה הפדרלית החלה לייעד ולהפריש אזורים בעלי יופי טבעי שישמרו לכל האמריקאים העתידיים ליהנות מהם. ב-1872 הקים הקונגרס את הפארק הלאומי ילוסטון בשטחי מונטנה, ויומינג ואיידהו והציב אותו תחת שליטתו הבלעדית של מזכיר הפנים של ארצות הברית. ב-4 בינואר 1977, בישיבה הראשונה של הקונגרס ה-95, הציגו הסנאטורים עדלי סטיבנסון השלישי מאילינוי ובוב פאקווד מאורגון תיקונים למערכת הארגון מחדש של ועדות הסנאט. החלטה זו התבססה על מחקר ודו"ח משנת 1976 של ועדות שבראשם ישבו שני יושבי ראש בשיתוף פעולה. ב-4 בפברואר 1977 אימץ הסנאט הצעתם של פאקווד וסטיבנסון, והוקמה ועדת האנרגיה ומשאבי הטבע. תחום השיפוט שלה כלל את מרבית תפקידיה של "ועדת הפנים ולענייני איים" בנוסף לתחומים חדשים בהם תמחור ורגולציה של גז טבעי, ויסות אנרגיה, מחקר אנרגיה ופיתוח של כל צורות האנרגיה למיניהן, ייצור פחם, ותפעול אנרגיה גרעינית לא צבאית. עוד בראשית שנת 1977, ביוזמת הנשיא ג'ימי קרטר ליצור את מחלקת האנרגיה של ארצות הברית, החלה לראשונה ועדת האנרגיה ומשאבי הטבע לפקח על מחלקה בקבינט של ארצות הברית. מאז הוקמה הוועדה ב-1977, מבנה וסמכות השיפוט של הוועדה נותרו קבועים למדי. ועדת האנרגיה הבדילה את עצמה משאר הוועדות האחרות בסנאט כאחת מן הוועדות הבלתי-מפלגתיות או לחלופין אחת הוועדות המאופיינות בשיתוף פעולה בין-מפלגתי. מכיוון שהנושאים הנידונים בוועדה משפיעים על אינטרסים אזוריים יותר מאשר אינטרסים מפלגתיים, חברי הוועדה ניגשים באופן מסורתי לדיונים בכוונה לבניית קונצנזוס. מרבית שיקולי המדיניות מתגבשים בין חברי הוועדה בטרם הדיון הציבורי בנושא, כך שעד שהוועדה מדווחת על צעדיה בתחום מסוים נרשמת היעדרות מחלוקת והמדיניות שואפת להיות אחידה כלל הניתן. חלק ניכר מהגישה הסכמתית זו מיוחסת לרוב הדחוק שיש למפלגת הרוב בוועדה. אתר האינטרנט הרשמי של ועדת האנרגיה ומשאבי הטבע (באנגלית) ועדת האנרגיה ומשאבי הטבע של הסנאט של ארצות הברית, ברשת החברתית אקס (טוויטר) היסטוריה של הוועדה, באתר הרשמי של ועדת האנרגיה ומשאבי הטבע (באנגלית) ועדות משנה של ועדת האנרגיה, באתר הסנאט האמריקאי (באנגלית)
ניקולה קאליניץ' (כדורסלן)

ניקולה קאליניץ' (בסרבית: Никола Калинић; נולד ב-8 בנובמבר 1991) הוא כדורסלן סרבי המשחק בקבוצת ברצלונה מליגת העל הספרדית בכדורסל והיורוליג. גובהו 2.02 מטרים, והוא משחק בעמדת הסמול פורוורד. את דרכו המקצועית החל ב-2009–2010 בקבוצת ספרטק סובוטיצה, בה שיחק עונה אחת. עונה לאחר מכן, עבר לשחק בק.ק נובי סאד לעונה אחת גם כן, והחל משנת 2011 ועד 2013 שיחק בוויבודינה נובי סאד. ביום 21 ביולי 2014 קאליניץ' חתם על חוזה לשלוש שנים בקבוצת הכוכב האדום בלגרד, ולראשונה זכה להשתתף במפעל היורוליג. בעונת הבכורה שלו ביורוליג, העמיד ממוצעים של 9.2 נקודות, 3.9 ריבאונדים ו-2 אסיסטים ב-24 דקות למשחק. זאת ועוד, קאליניץ' היה שותף לזכייתה של הקבוצה באליפות הליגה הסרבית, הגביע הסרבי וכן באליפות הליגה האדריאטית. ב-12 באוגוסט 2015 קאליניץ' עבר באופן רשמי לפנרבחצ'ה כאשר חתם על חוזה לשנתיים, עם אפשרות לשנה נוספת. ב-7 ביולי 2017 חתם השחקן לשלוש עונות נוספות בקבוצה. קאליניץ' זכה עם פנרבחצ'ה באליפות היורוליג בשנת 2017, לאחר שזו גברה על אולימפיאקוס מיוון בתוצאה 64–80. קאליניץ' היה הקלע המצטיין במשחק הגמר, יחד עם בוגדן בוגדנוביץ', כאשר כל אחד מהם קלע 17 נקודות. בנוסף, קאליניץ' היה שותף לזכייתה של פנרבחצ'ה בשלוש אליפויות רצופות של ליגת העל הטורקית בין השנים 2016 ל-2018, בשלוש גביעי טורקיה (2016, 2019 ו-2020) ובשני גביעי נשיא טורקיה (2016 ו-2017). ב-18 ביולי 2020 חתם לעונה אחת בולנסיה. סנה לאחר מכן, עם סיום החוזה, הוא חזר לשחק בכוכב האדום בלגרד. ביולי 2022 חתם קאליניץ' לשנתיים בברצלונה, זאת לאחר שהקבוצה קנתה את הזכויות עליו בליגה הספרדית מוולנסיה. מדיה וקבצים בנושא ניקולה קאליניץ' בוויקישיתוף ניקולה קאליניץ', ברשת החברתית אקס (טוויטר) ניקולה קאליניץ', ברשת החברתית אינסטגרם פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) FC Barcelona officially acquire ACB rights to Nikola Kalinic, July 9 2022 Nikola Kalinic seeking titles at Barcelona: “This is why we are here”, Eurohoops.net,September 30 2022
דליה רז

דליה רז (נולדה ב־19 בינואר 1937) היא קצינת צה"ל בדימוס שכיהנה כקצינת ח"ן ראשית ה-8 בצה"ל בין השנים 1975–1982. לאחר שחרורה נעשתה חברת מועצת העיר חיפה. דליה נולדה בחיפה. הוריה נוח קופר עובד בוולקן (מפעל) ועליזה קופר גננת. התחנכה ובוגרת בית הספר הריאלי העברי. רז החלה את שירותה בשנת 1955 כמ"כית בנח"ל, ומשם לאחר שהייתה מ"פ בנח"ל, עברה לחיל הים כקצינת שלישות בבה"ד חיל הים. התקדמה כראש ענף חוגרים במספן כוח האדם. בשנת 1975 נעשתה רז קצינת ח"ן ראשית בתקופת כהונתה יצא לדרך קורס קצינות לנגדות, שאיפשר לנשות מקצוע להתקדם במסלול קצונה, כמקובל לנגדים גברים. ביוזמתה של רז נפתחו בפני נשים תפקידים רבים כגון: שירות בכלי שיט, הדרכת חי"ר ושריון, חשמלאות מכנית וחשמלאות מטוסים, טכנאות קשר ואלקטרוניקה, אופטיקה ומלגזנות. הכשרתן של החיילות במקצועות אלה איפשרה במהלך מלחמת לבנון הראשונה לשבץ נשים גם בשירות מעבר לגבול, בלבנון. לאחר שחרורה מצה"ל בשנת 1983 בדרגת אל"ם נעשתה דוברת החברה להגנת הטבע. בשנת 1989 נעשתה חברה במועצת עיריית חיפה, והובילה את נושא קליטת עולי ברית המועצות בעיר. בשנת 1959 נישאה לגדעון רוזמן אשר שירת בצה"ל כקצין תותחנים ושינה את שם המשפחה לרז. לזוג נולדו שני בנים שהפכו לטייסים בחיל האוויר. בשנת 2000 נפרד הזוג. מפקד חיל הים מיכאל ברקאי, תא"ל אורי פז וקצינת חן ראשית אל"ם דליה רז בהעלאת קצינת חן חילית אילנה מאיו לדרגת סא"ל, 1979. עמי שר אל, שרות חיילות באוניית ההדרכה של חיל הים אח"י נגה, אתר משמר המורשת הימית, 25 בפברואר 2021.
פתרון בעיות במתודולוגיית A3

פתרון בעיות במתודולוגיית A3 הוא שיטה מובנית לפתרון בעיות ושיפור מתמשך. השיטה בוצעה לראשונה על ידי חברת טויוטה והשימוש בה נעשה לרוב במתודולוגיית lean - ניהול רזה של מצוינות תפעולית. השיטה מספקת נוהל פשוט וקפדני המדריך כיצד להגיע לפתרון בעיות על ידי עובדים. השלבים של לימוד והטיפול בבעיה מתועדים ומוצגים על דף בגודל A3 (ומכאן שם השיטה), המאפשר לתקשר את עיקרי ה'סיפור' של הבעיה לארגון ומעודד התכנסות של מגוון משתתפים סביב דף זה לשם יצירת שיתוף פעולה בנוגע לדרך ולפתרון. תהליך מילוי ה-A3 לא מתרחש ביום אחד ודורש מהמוביל והמשתתפים ללכת למקום שבו דברים קורים – "רצפת היצור", על מנת להבין את המצב הקיים ולעדכן את הגיליון לאחר צפייה בתהליך ושיחה עם בעלי הידע והניסיון. הגבלת התיעוד לדף A3 יחיד מחייבת להתמקד בפרטים החשובים ביותר ובכך ממקד את המשתמשים בכלי לזיהוי הבעיה, גורמיה והצגת פתרון כולל לבעיה ומניעתה בהמשך. הגדרת הבעיה כפער בין מצב נוכחי למצב רצוי, כולל כיצד הבעיה התגלתה, מטרות הארגון, גורמים מעורבים וכו'. ניתוח המצב הקיים והסימפטומים לבעיה - תיאור סכמתי של התהליך הקיים כולל הדגשה של הבעיות וכימותן במונחי אובדן שעות עבודה, פחת, איחורי אספקה, רמת שירות וכו'. הגדרת מטרות ויעדים - באזור זה מתארים את התהליך המוצע באופן פשוט וברור כאשר הרצון הוא להביא את הארגון קרוב ככל הניתן למצב האידיאלי. זיהוי וניתוח סיבות השורש לבעיה - אחת מהשיטות להגדרת מקור הבעיה היא Why's 5 - שיטה שבאמצעות חקירה סדרתית בת 5 איטרציות מגיעים לשורש הבעיה, כאשר העקרונות המנחים בניתוח הם: בחינת שלבי התהליך, קשרים בין ישויות ונתיבי זרימת ה"חומר" (פיזי או לוגי). גיבוש אמצעי המנע להתמודדות עם סיבות השורש - התהליך המוצע מוגדר כ"אמצעי נגד" ולא כפתרון כי ההתייחסות היא שהתהליך המוצע יהיה בשימוש הארגון עד שיימצא "אמצעי נגד" יעיל יותר. הכנת תוכנית פעולה ומעקב אחריה - התוכנית כוללת את הצעדים הנדרשים לביצוע כדי לממש את התהליך המוצע. בכל שלב מוגדר מי אחראי לביצועו, סדר הביצוע, התפוקה הנדרשת ולוח זמנים.  תכנון וקביעת סטנדרטים לפתרון - היעדים צריכים להיות כמותיים וריאליים. כאשר התוצאות המתקבלות אינן מביאות את התפוקות והיעדים הנדרשים, נפתח תהליך A3 חדש. התהליך מתבצע בסביבת העבודה הטבעית ולא בחדרי ישיבות התהליך כולל תיאור מדויק והבנה של המצב הקיים. התהליך הקיים והתהליך המוצע מוצגים בצורה בלתי אמצעית בתרשימי תהליך פשוטים וברורים. תהליך השיפור מתבצע על ידי האנשים המעורבים בתהליך ולא רק על ידי מנהלים ויועצים. תהליך השיפור כולל את כל השלבים הדרושים מהגדרת הבעיה, המשך בנקיטת צעדים מעשיים לשיפור וכלה בבקרה ודיווח יישום A3, באתר דיאלוג, ‏2019-01-04 (באנגלית) (ארכיון) LeanIsrael קורס פתרון בעיות ושימוש במתודולוגית A3, באתר http://www.lean.co.il(הקישור אינו פעיל) עדה מרקמן, A3 Report – כלי לשיפור תהליכים, באתר מנהיגים ברשת, ‏2015-03-08
קומדי סטאר

קומדי סטאר הייתה תוכנית מציאות ישראלית בתחום הסטנד-אפ ששודרה ברשת 13 בתחילת 2020, בהנחיית צביקה הדר. התוכנית עלתה לשידור ב-17 בפברואר 2020 ברשת 13, השתתפו בה אורי ברויר, אושרית סרוסי, אלמוג שור ורועי צברי, אסף מור יוסף, גיורא זינגר, יוסי גבני, מור חן, נגה ד'אנג'לי, עידן ניידיץ, שי וידר. הרכב השופטים היה נטע אלחמיסטר, חנן סביון, וגיא עמיר. על ליהוקה של אלחמיסטר כשופטת בתחרות הסטנד-אפ, עלתה ביקורת עוד לפני שידור התוכנית באמצעי התקשורת וברשתות החברתיות, בטענה שהיא לכאורה לא מהתחום. רשת 13 מסרו בתגובה כי ליהוקה של אלחמיסטר נובע מכך שהיא מומחית לסרטוני רשת. גם לאחר עלייתה לשידור התוכנית סבלה מביקורות שליליות וממדרוג נמוך, וירדה משידור לאחר שלושה פרקים בלבד. קומדי סטאר, ברשת החברתית פייסבוק קומדי סטאר, ברשת החברתית אינסטגרם אריאנה מלמד, "קומדי סטאר": חושף את כל ערוותה של הטלוויזיה המסחרית, באתר הארץ, 18 בפברואר 2020 כל הפרקים הקומדי סטאר, סטנדאפיסט סמדר שילוני, "קומדי סטאר": לא ריאליטי, לא סטנדאפ - ובעיקר לא מצחיק, באתר ynet, 18 בפברואר 2020 איתי שטרן, מיה דגן נגד נטע אלחמיסטר: מדוע לוהקה לשופטת בתוכנית סטנד־אפ?, באתר הארץ, 8 בפברואר 2020 ערן סויסה, "לאן הטלוויזיה שלנו הולכת?": מיה דגן נגד נטע אלחמיסטר, באתר ישראל היום, 9 בפברואר 2020 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מספר סטנטון

מספר סטנטון הוא מספר חסר מימד שמודד את היחס בין מעבר חום לזורם לקיבול חום של הזורם. משמש לאפיון מעבר החום בכוחות הסעה בזרימה. נקרא על שם המהנדס תומאס סטנטון (1865 − 1931). מספר סטנטון משמעותי בתהליך חישוב שכבת גבול של המהירות המציפה ושכבת גבול תרמית ומשמש לחישוב כוחות גזירה על חומר ("קיר") בהשפעת צמיגות ומעבר חום מהחומר. S t = h G c p = h ρ u c p {\displaystyle St={\frac {h}{Gc_{p}}}={\frac {h}{\rho uc_{p}}}} כאשר h - מקדם מעבר חום בהסעה ρ = צפיפות הזורם cp - מקדם לחץ u - מהירות הזורם יכול להיות גם מוגדר כ: S t = N u R e P r {\displaystyle \mathrm {St} ={\frac {\mathrm {Nu} }{\mathrm {Re} \,\mathrm {Pr} }}} כאשר: Nu - מספר נוסלט Re - מספר ריינולדס Pr - מספר פרנטל Hall, Carl W. (2018). Laws and Models: Science, Engineering, and Technology. CRC Press. pp. 424–. ISBN 978-1-4200-5054-7. "hypersonic and high temperature gas dynamic", ג'ון ד.אנדרסון (אנ') עמוד 286, מהדורה שנייה
The Very Best of TLC: Crazy Sexy Hits

The Very Best of TLC: Crazy Sexy Hits (בעברית: המיטב של TLC: להיטים סקסים ומטורפים; מוכר כ-The Best of TLC) הוא אלבום האוסף השני של להקת הבנות האמריקאית, TLC. אלבום האוסף יצא לאור ב-20 באוגוסט 2007, בבריטניה בלבד, על ידי חברת התקליטים סוני BMG. בדומה לאלבום האוסף הקודם שלהן, גם אלבום זה מכיל אוסף של שירים מצליחים מכל מיני שנים בקריירה שלהן אותם הפיקו בין היתר מפיקים כמו דאלאס אוסטין ובייביפייס. האלבום קיבל ביקורות חיוביות מהמבקרים אשר רבים מהם החמיאו על בחירת השירים. עם זאת האלבום ספג כישלון מסחרי כאשר הגיע למקום ה-57 בלבד בבריטניה, אם כי מיקום זה היה גבוה יותר מהמיקום של אלבום האוסף הקודם שלהן. בשנת 2013 האלבום הוסר מ-iTunes לאחר שיצא אלבום האוסף השלישי שלהן 20. האלבום הגיע בשיאו למקום ה-57 בבריטניה. בשבוע שלאחר מכן הוא נפל למקום ה-107 ובשבוע שלאחר מכן הוא נפל למקום ה-192 וזהו גם הייתה הפעם האחרונה בה היה במצעד. אם כי עדיין אלבום זה נחשב יחסית מצליח לאלבום האוסף הקודם שהגיע למקום ה-86 בשיאו בבריטניה. מידע על האלבום The Very Best of TLC: Crazy Sexy Hits באתר MusicBrainz דאלס אוסטין, בייביפייס, קווין שייקספיר בריגס, אדי הסטל, הנפטונז, אורגנייזד נויז, אנטוניו "אל.איי" ריד, דארלי סימונס, יונתן סמית' TLC - The Very Best Of TLC - Crazy Sexy Hits, Discogs (באנגלית) Official Albums Chart Top 100 | Official Charts Company, www.officialcharts.com (באנגלית) Official Albums Chart Top 100 | Official Charts Company, www.officialcharts.com (באנגלית)
20 (אלבום של TLC)

20 הוא אלבום הלהיטים השלישי של להקת הבנות האמריקאית TLC. אלבום הלהיטים יצא לאור ב-15 באוקטובר 2003, על ידי חברות התקליטים אפיק רקורדס ולה-פייס רקורדס. אלבום הלהיטים הזה יצא לרגל ציון של יותר מ-20 שנות פעילות ללהקה וגם לרגל יציאת הסרט הדוקומנטרי שלהן "CrazySexyCool: The TLC Story", בערוץ VH1 אשר הושפע משירי האלבום. אלבום הלהיטים הגיע למקום ה-12 במצעד הבילבורד 200. בדומה לאלבומי הלהיטים הקודמים שלהן, אלבום זה מכיל את מיטב הלהיטים של הלהקה בתוספת שיר חדש בשם "Meant to Be" אותו כתב בין היתר הזמר ני-יו. בדומה לאלבום הלהיטים הראשון שלהן גם אלבום זה הציג את גרסאות הרדיו של אותם שירים כדי שיתאימו לאורך האלבום. האלבום הגיע בשיאו למקום ה-12 במצעד הבילבורד 200 ונשאר במצעד במשך שישה שבועות מה שהפך אותו לאלבום הלהיטים של הלהקה שהגיע הכי גבוה במצעד. במצעד אלבומי ה-R&B/היפ-הופ האלבום הגיע בשיאו למקום הרביעי. מידע על האלבום 20 באתר MusicBrainz דאלס אוסטין, בייביפייס, קווין "שייקספיר" בריגס, ג'רמיין דופרי, אורגנייזד נויז, פאטבויז, אל.איי ריד, מנואל סיל, דארלי סימונס, קורטיס "סורס" וילסון TLC - 20, Discogs (באנגלית) TLC Chart History, Billboard
רשת אוטרכט

רשת אוטרכט (באנגלית: The Utrecht Network) היא רשת של 31 אוניברסיטאות אירופאיות שהוקמה בשנת 1987, לקידום בין־לאומיות ההשכלה הגבוהה באמצעות בתי ספר בקיץ, חילופי סטודנטים, סגל ותארים משותפים. שש המטרות העיקריות של הרשת מוגדרות בתוכנית האסטרטגית: קידום בין־לאומיות פיתוח צורות שיתופי פעולה חדשות תגובה למדיניות הארופאית בנושא חינוך יעול שיתוף הפעולה ברשת שיפור איכות התהליכים הבין־לאומיים בין חברי הרשת חיזוק הפרופיל וההשקפה הגלובלית של הרשת אוסטריה אוסטריה אוניברסיטת גראץ 1585 איטליה איטליה אוניברסיטת בולוניה 1088 אירלנד אירלנד אוניברסיטת קורק (אנ') 1845 אסטוניה אסטוניה אוניברסיטת טרטו 1632 בלגיה בלגיה אוניברסיטת אנטוורפן (אנ') 1852 גרמניה גרמניה אוניברסיטת רוהר בוכום 1962 אוניברסיטת לייפציג 1409 דנמרק דנמרק אוניברסיטת אורהוס 1928 הולנד הולנד בית הספר לאמנויות באוטרכט (אנ') אוניברסיטת אוטרכט 1636 הונגריה הונגריה אוניברסיטת אטווש לוראנד 1635 הממלכה המאוחדת הממלכה המאוחדת אוניברסיטת המלכה בבלפסט 1845 אוניברסיטת הול 1927 טורקיה טורקיה אוניברסיטת בואזיצ'י 1863 יוון יוון אוניברסיטת אריסטו בסלוניקי (אנ') 1925 לטביה לטביה אוניברסיטת לטביה 1919 ליטא ליטא אוניברסיטת וילנה 1579 מלטה מלטה אוניברסיטת מלטה 1502 נורווגיה נורווגיה אוניברסיטת ברגן 1946 סלובקיה סלובקיה אוניברסיטת לובליאנה 1919 ספרד ספרד אוניברסיטת קומפלוטנסה של מדריד 1822 אוניברסיטת ולנסיה (אנ') 1499 פולין פולין האוניברסיטה היגלונית 1364 פורטוגל פורטוגל אוניברסיטת קוימברה 1290 פינלנד פינלנד אוניברסיטת הלסינקי 1640 צ'כיה צ'כיה אוניברסיטת מסריק (אנ') 1919 צרפת צרפת אוניברסיטת ליל נורד דה פראנס (אנ') 2009 אוניברסיטת שטרסבורג 1538 רומניה רומניה אוניברסיטת יאשי 1860 שוודיה שוודיה אוניברסיטת לונד 1666 שווייץ שווייץ אוניברסיטת בזל 1460 איסלנד איסלנד אוניברסיטת איסלנד 1911 אורורה (רשת אוניברסיטאות) אירופאום קבוצת קוימברה הליגה האירופית לאוניברסיטאות מחקר אתר האינטרנט הרשמי של רשת אוטרכט (באנגלית) (באנגלית) Utrecht Network, About Us. Utrecht Network, Our Members.
יחסי יוון–קנדה

יחסי יוון–קנדה הם היחסים הדיפלומטיים בין קנדה לבין יוון. שתי המדינות החליפו שגרירים לראשונה בשנת 1942. שתי המדינות הן חברות הארגון לשיתוף פעולה ולפיתוח כלכלי, לה פרנקופוני, הארגון לביטחון ולשיתוף פעולה באירופה, נאט"ו והאו"ם. קיימת קהילה יוונית גדולה המתגוררת בקנדה. הגירה יוונית לקנדה החלה בשנת 1843, כאשר החלו להגיע מהגרים ומתיישבים יוונים למונטריאול. עד לשנת 1941, יותר מ-5,000 מהגרים יוונים התגוררו בקנדה. במהלך מלחמת העולם השנייה שתי המדינות לחמו זו לצד זו במהלך הזירה האיטלקית במלחמת העולם השנייה. ב-1942, קנדה כוננה יחסים דיפלומטיים עם הממשלה היוונית הגולה. מיד לאחר מכן, שני העמים פתחו נציגויות דיפלומטיות . נכון ל-2016, מעל 271,405 קנדים הם ממוצא יווני. ב-2012, שני העמים חגגו 70 שנה מאז כינון יחסים דיפלומטיים בין שתי המדינות. הייצוא העיקרי של קנדה ליוון הוא נייר, פרוות, מכונות, ירקות, כלי טיס ומוצרים פרמצבטיים. יבוא הסחורה הקנדי מיוון כולל שימורי מזון, מוצרי אלומיניום, שמנים ושומנים, ודשנים. קהילת העסקים של יוון עם היחסים לקנדה וחברות קנדיות הפועלות ביוון הקימה את לשכת המסחר ההלנית-קנדית בשנת 1996, שתפקידה לטפח את התפתחות היחסים העסקיים בין המדינות בתחום המסחר, הכספים, השירותים וההשקעות. הסחר הדו-צדדי בין קנדה ליוון הגיע ל-303 מיליון דולר קנדי בשנת 2014. הייצוא הקנדי ליוון הסתכם ב-117 מיליון דולר קנדי, בהובלת פרוות, ירקות ומוצרי תרופות. היצוא היווני לקנדה הסתכם ב-186 מיליון דולר קנדי בשנת 2014, בהובלת מוצרי מזון, שומנים, נפט (לא גולמי) וברזל / פלדה. יוון מחזיקה בקנדה שגרירות באוטווה, ו-3 קונסוליות במונטריאול, טורונטו וונקובר. קנדה מחזיקה ביוון שגרירות באתונה וקונסוליה כללית בסלוניקי. מדיה וקבצים בנושא יחסי יוון–קנדה בוויקישיתוף Historica Canada: Greeks 70th anniversary of Greek-Canadian diplomatic relations Canada-Greece Relations (אורכב 17.10.2017 בארכיון Wayback Machine) אתר על יחסי מדינות
יחסי הוותיקן–יוון

יחסי הוותיקן–יוון כוננו בשנת 1980. קריית הוותיקן הקים מיד את הנונציאטור האפוסטולי שלו ליוון באתונה. שגריר יוון בכס הקדוש התגורר תחילה בפריז, שם הוסמך במקביל לצרפת; אך בשנת 1988 הוקמה שגרירות יוונית נפרדת לכס הקדוש שנמצאת ברומא. במאי 2001 ערך האפיפיור יוחנן פאולוס השני ביקור עלייה לרגל ביוון. הפילוג המזרחי-מערבי חילק את העולם הנוצרי של ימי הביניים לנוצרי אורתודוקסי ומערבי-קתולי. היחסים בין מזרח למערב נעכרו במהלך הזמן על ידי הבדלים פוליטיים וכנסייתיים וסכסוכים תאולוגיים. היחסים עם יוון קשורים ברובם ליחסים אקומניים עם הכנסייה היוונית האורתודוקסית והפטריארך האקומני של קונסטנטינופול. בשנת 2007 נתן ברתולומאיוס מקונסטנטינופול את אישורו להצהרת רוונה, מסמך קתולי-אורתודוקסי הנוגע לפרוטוסים, אם כי יתקיימו דיונים עתידיים על התרגיל האקלקיולוגי הקונקרטי של ראשוניות האפיפיור. בשנת 2016 ערך האפיפיור פרנציסקוס ביקור מתוקשר באי היווני לסבוס כדי לפגוש מהגרים ופליטים. לסבוס היה ביתם של מהגרים ופליטים רבים שברחו ממלחמה ואלימות במזרח התיכון ובצפון אפריקה. מדיה וקבצים בנושא יחסי הוותיקן–יוון בוויקישיתוף "Almanac". United Press International. נבדק ב-2009-05-07. In 2001, Pope John Paul II flew to Greece to begin a journey retracing the steps of the Apostle Paul through historic lands. ...(הקישור אינו פעיל) Cross, F. L., ed. (2005). The Oxford Dictionary of the Christian Church. New York: Oxford University Press. Divided in Ravenna, Russian and Estonian Orthodox to talk "Pope visits Greek island of Lesbos, takes 3 families back to Vatican". cnn.
יחסי דרום אפריקה – יוון

יחסי דרום אפריקה–יוון הם היחסים הדיפלומטיים בין יוון לבין דרום אפריקה. נוכחותה של קהילה יוונית גדולה בדרום אפריקה הביאה לכינון יחסים דיפלומטיים כבר בראשית המאה ה-20. היחסים היו לבביים והתחזקו מאז מלחמת העולם השנייה, שבמהלכה שתי המדינות היו בעלות ברית. נשיא דרום אפריקה, נלסון מנדלה ביוון (18 עד 26 ביוני 2002). שר החוץ היווני, יורגוס פפנדראו (1 עד 4 בספטמבר 2002) בדרום אפריקה, כדי להשתתף בפסגה העולמית בנושא פיתוח בר-קיימא (WSSD). נשיא יוון, קוסטנטינוס סטפנופולוס (29 באוקטובר עד 2 בנובמבר 2002). שרת החוץ של דרום אפריקה, נקוסזנה דלמיני-זומה הגיעה ליוון (20 עד 23 ביוני 2003) לדיונים דו צדדיים במהלך נשיאות יוון של האיחוד האירופי. נשיא דרום אפריקה, תאבו מבקי ביוון (24 עד 26 בפברואר 2005). אמנה בנושא הימנעות ממיסוי כפול של הכנסה. נחתם ב-19 בנובמבר 1998 ונכנס לתוקף ב-19 בפברואר 2003. הסכם לקידום והגנה הדדית של השקעות. נחתם ב-19 בנובמבר 1998 ונכנס לתוקף ב-5 בספטמבר 2001. הסכם הובלות אוויריות. נחתם ב-19 בנובמבר 1998 ונכנס לתוקף ב-23 במאי 2001. הסכם על שיתוף פעולה בתחום התיירות. נחתם ב-19 בנובמבר 1998. הסכם על המשלוח המסחרי ונושאי המשלוח הרלוונטיים. נחתם ב-26 בפברואר 1998 ונכנס לתוקף ב-13 ביולי 2001. הסכם לשיתוף פעולה תרבותי. נחתם ב-25 ביולי 2005. ליוון יש שגרירות בפרטוריה, קונסוליה כללית ביוהנסבורג ו-2 קונסוליות בקייפטאון ודרבן. לדרום אפריקה יש שגרירות באתונה וקונסוליית כבוד בסלוניקי. מדיה וקבצים בנושא יחסי דרום אפריקה – יוון בוויקישיתוף אתר על יחסי מדינות
הרי פוסדיק

הרי פוסדיק (באנגלית: Fosdick Mountains) הם רכס הרים ברכסי פורד, בארץ מרי בירד שבאנטארקטיקה. ההרים משתרעים בכיוון מערב - מזרח, לאורך גדתו הדרומית של קרחון באלצ'ן. ההרים התגלו על ידי משלחת החקר של ריצ'רד בירד, בשנת 1929. בירד קרא להרים על שמו של ריימונד ב. פוסדיק, נשיא קרן רוקפלר. • F. J. Korhonen, S. Saito, M. Brown, C. S. Siddoway, J. M. D. Day, Multiple Generations of Granite in the Fosdick Mountains, Marie Byrd Land, West Antarctica: Implications for Polyphase Intracrustal Differentiation in a Continental Margin Setting, Journal of Petrology, Volume 51, Issue 3, March 2010, Pages 627–670, https://doi.org/10.1093/petrology/egp0939 • Wilbanks, John Randall, Geology of the Fosdick Mountains, Marie Byrd Land, West Antarctica, http://hdl.handle.net/2346/58993 • CLARENCE N. FENNER, Olivine fourchites from Raymond Fosdick Mountains, Antarctica, GSA Bulletin (1938) 49 (3): 367–400. https://doi.org/10.1130/GSAB-49-367 • Smith, Christine Helen, Cordierite gneisses and high temperature metamorphisms in the Fosdick Mountains, west Antarctica, with implications for breakup processes in the Pacific sector of the Mesozoic Gondwana margin, University of California, Santa Barbara • Richard, S. M., Smith, C. H., Kimbrough, D. L., Fitzgerald, P. G., Luyendyk, B. P., & McWilliams, M. O. (1994), Cooling history of the northern Ford Ranges, Marie Byrd Land, West Anarctica, Tectonics, 13(4), 837-857 הרי פוסדיק באתר הסקר הגאולוגי של ארצות הברית הרי פוסדיק באתר הגאזט האנטארקטי המשווה SCAR של ממשלת אוסטרליה מפה גאולוגית של הרי פוסדיק תצלום לוויין של אזור הרי פוסדיק מידע גאוגרפי והיסטורי
CrazyVideoCool

CrazyVideoCool הוא אלבום הווידאו השני של להקת הבנות האמריקאית TLC. אלבום הווידאו יצא לאור ב-7 בנובמבר 1995, על ידי חברות התקליטים ברטלסמן מיוזיק גרופ, אריסטה רקורדס וסיקס ווסט הום וידאו בארצות הברית בלבד. האלבום כולל קטעי מאחורי הקלעים, ראיונות, הופעות חיות וקליפים שלהן כולל קליפים שנגנזו. אלבום הווידאו הגיע למקום החמישי במצעד אלבומי הווידאו של בילבורד. האלבום CrazyVideoCool באתר Discogs "CrazyVideoCool", במסד הנתונים הקולנועיים IMDb (באנגלית) TLC - Crazy Video Cool, Discogs (באנגלית) Nielsen Business Media Inc, Billboard, Nielsen Business Media, Inc., 1995-12-02. (באנגלית) Gold & Platinum, RIAA (באנגלית)
חלף (יישוב קדום)

חֵלֶף הוא שמו של יישוב יהודי קדום בגליל התחתון, הנזכר בתנ"ך ובכתבי חז"ל. היישוב נזכר בתנ"ך באופן יחידאי ברשימת ערי נחלת שבט נפתלי ששכנו באזור בקעת יבנאל: ”וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם”. בתקופת התלמוד זוהתה העיר המקראית חלף בידי אמוראי ארץ ישראל עם העיירה בת זמנם "חלף", באזור בקעת יבנאל גם כן: ”ויהי גבולם מחלף ... מחלף – חלף, מאלון - איילון, בצעננים - אגנייא דקדש, ואדמי – דמין, הנקב – ציידתה, ויבנאל - כפר ימה, עד לקום - לוקים”. חלף נזכרת בתלמוד הירושלמי גם לעניין הלכות עירובין, ונמסר כי רבי ירמיה הורה לעניין פסי ביראות בבארותיה: ”רבי אבדימא דחיפא הורי בחיפא, רבי ירמיה הורי בחלף בפסי ביראות בזמן הזה”. אתרו של היישוב הקדום טרם זוהה במחקר, ובניגוד ליתר היישובים המקראיים והתלמודיים שבסביבתו, שמו של יישוב זה לא השתמר. החוקר הפיני סאריסאלו הציע בשנות העשרים של המאה ה-20 לזהות את מקומו של היישוב בח'רבת ערבית'ה, הסמוכה לחנות תגרים, מצפון מזרח להר תבור. בחורבה זו נתגלו חרסים המעידים על רצף התיישבותי המתאים לתקופות בהן נזכר היישוב במקורות, והיא שוכנת במיקום המתאים לאזכור העיר חלף בספר יהושע ביחס ליתר ערי שבט נפתלי ששמותיהן השתמרו בחורבות האזור. בנימין מזר, אנציקלופדיה מקראית – אוצר הידיעות של המקרא ותקופתו, כרך ג', ירושלים תש"ן, הערך "חלף". ספר יהושע, פרק י"ט, פסוק ל"ג. תלמוד ירושלמי, מגילה, פ"א ה"א. ירושלמי, עירובין, פ"ב ה"א.